o
DEREK PRINCE: Ummista silmäsi omalla vastuulla 1
Aloitan lukemalla raamatunpaikan Toisesta Pietarin kirjeestä.
2. Piet. 1:16
Pietari puhuu Herran tulemisen lupauksesta.
Herra Jeesus Kristus palaa itse voimassa ja kirkkaudessa -
perustamaan valtakuntansa maan päälle.
Tämä saattaa olla Raamatun pääteema.
Joku on laskenut, -
että jokaista Jeesuksen ensimmäisen tulemisen profetiaa kohti -
on noin viisi profetiaa Hänen toisesta tulemisestaan.
Jokainen asiaan perehtynyt on sitä mieltä, -
että jokainen ensimmäistä tulemista koskeva profetia täyttyi tarkasti.
Olin loogikko, ennen kuin minusta tuli saarnaaja.
Minusta on loogista uskoa, -
että profetiat toisesta tulemisesta täyttyvät samalla tavalla.
Raamatunkohdan aihe on Herran tuleminen.
Uudessa testamentissa on tietty kreikankielinen sana, parousia, -
jota käytetään lähes pelkästään Herran toisesta tulemisesta.
Pietari kertoo, että hän ja kaksi muuta apostolia -
olivat saaneet lyhyen ennakkokatsauksen -
Jeesuksen toisesta tulemisesta kirkkaudessa.
Pietari sanoo, ettei hän kerro itse sepitettyjä tarinoita.
Hän sanoo heidän olleen silminnäkijöitä.
Hän kertoi, miten hän ja kaksi muuta opetuslasta -
olivat nähneet Jeesuksen kirkastumisen Kirkastusvuorella.
Hänen kasvonsa loistivat kuin aurinko, vaatteensa kuin valo.
Pietari oli saanut esimakua Hänen tulostaan voimassa ja kirkkaudessa.
Pietari kuitenkin sanoo, ettei se ole uskon tärkein perusta.
Suurin yksittäinen auktoriteetti uskonasioissa on Kirjoitukset.
Niistä ei pidä koskaan poiketa.
Esimerkiksi 1. Kor. 15:ssä Paavali puhuu ylösnousemuksesta näin: -
"Kristus kuoli syntiemme vuoksi, niin kuin oli kirjoitettu."
"Hänet haudattiin ja herätettiin kuolleista kuten oli kirjoitettu."
Ylösnousemuksen ensisijainen auktoriteetti on Kirjoitukset.
Paavali antaa silminnäkijöiden luettelon, johon hän itsekin kuuluu
Silminnäkijöiden todistus ei ole samalla tasolla Kirjoitusten kanssa
Jumalan kirjoitettu profeetallinen Sana on ylivertainen auktoriteetti.
Samoin Pietari sanoo: "Me olimme silminnäkijöitä."
"Tärkein auktoriteetti, johon katse on kiinnitettävä," -
"on profeetalliset Kirjoitukset."
Luen Pietarin sanat lyhyen johdannon jälkeen.
Niitä olisi vaikea ymmärtää ilman johdantoa ja asiayhteyttä.
2. Piet 1:16-19: -
"Emmehän me seuranneet ovelasti sepitettyjä tarinoita," -
"kun saatoimme tietoonne Kristuksen voiman ja tulemisen."
Huomaa sana "tuleminen", parousia, voimassa ja kirkkaudessa.
"Olimme omin silmin saaneet nähdä Hänen jumalallisen suuruutensa."
Pietari kertoo, mitä tapahtui Kirkastusvuorella.
"Hän sai Jumalalta, Isältä, kunnian ja kirkkauden," -
"kun Hänelle kantautui Ylhäisimmän Kirkkauden ääni."
Ylhäisin Kirkkaus oli se pilvi, joka peitti heidät.
Ääni sanoi: "Tämä on rakas Poikani, johon olen mieltynyt."
"Tämän äänen me kuulimme tulevan taivaasta," -
"kun olimme Hänen kanssaan pyhällä vuorella."
Sitten Pietari kertoo syyn, miksi uskoa Herran tulemiseen.
"Siksi voimme entistä lujemmin luottaa profeetalliseen sanaan."
"Hyvin teette, jos kiinnitätte katseenne siihen" -
"kuin pimeässä loistavaan lamppuun" -
"kunnes päivä sarastaa ja kointähti syttyy teidän sydämessänne."
Silminnäkijätodistuksen lisäksi on olemassa profeetallinen sana, -
johon voimme entistä lujemmin luottaa.
Uskova tekee hyvin, jos hän ottaa siitä vaarin.
Jotakin olennaista jää syrjään, ellei ota vaarin Sanasta.
Seurakunnassa on paljon sekaannusta ja harhaa, -
koska ihmiset eivät tunne perustotuuksia, -
joita Kirjoituksissa ennustetaan Herran paluusta.
Miksi sanotaan, että voimme entistä lujemmin luottaa profetioihin?
Pietari ja muut apostolit olivat omin silmin saaneet nähdä -
Jeesuksen elämässä ja työssä monia tapauksia, -
joissa Vanhan testamentin profetiat olivat täyttyneet täsmällisesti.
Uskovina juutalaisina he uskoivat Vanhan testamentin Kirjoituksiin.
Vietettyään 3,5 vuotta Jeesuksen seurassa -
ja nähtyään, miten profetia toisensa jälkeen täyttyi, -
he alkoivat luottaa entistä enemmän profeetalliseen sanaan.
Sen sai aikaan profetioiden toteutuminen Jeesuksen elämässä.
Tarkastelen tätä aihetta syvemmin hetken kuluttua.
Uudessa testamentissa on malli, -
jonka mukaan Vanhan testamentin profetiat toteutuvat.
Se on ainoa valtuutettu malli.
Pietari vertaa profeetallista sanaa -
pimeässä loistavaan lamppuun tai valoon.
Nykyajan maailma on pimeä paikka.
Maailma on sekaisin, rauhaton, epävarma.
Ei tiedetä, mitä odottaa seuraavaksi.
Mikään ei ole varmaa.
Olemme pimeydessä.
Jumala on antanut lampun tai valon Jeesukseen uskoville.
Tuo valo on profeetallinen sana.
Jos Jumala on antanut valon meille, jotka olemme pimeässä, -
mutta me emme käytä sitä, -
emme voi valittaa pimeyttä.
On oma vikamme, jos jäämme pimeään.
Jumalan tarkoitus ei ole, että vaellamme pimeydessä.
Jumala on antanut valon.
Pysymme pimeässä, ellemme käytä valoa eli profeetallista sanaa.
Pietari kertoo elävästi, mitä tapahtuu, -
jos noudatamme hänen määräystään ja otamme vaarin profetioista.
Hän sanoo: "Teette hyvin, jos otatte siitä vaarin," -
"kuin pimeässä loistavasta lampusta," -
"kunnes päivä sarastaa ja kointähti syttyy sydämissänne."
Minun täytyy kiittää brittiarmeijaa siitä, että ymmärrän tämän kohdan.
Minut lähetettiin brittiarmeijan mukana Lähi-itään 1941.
Vietin kolme vuotta Egyptin, Libyan ja Sudanin autiomaassa.
Kahden vuoden ajan elimme luonnonvalon mukaan.
Aurinko päivällä, kuu ja tähdet yöllä.
Yövyimme usein taivasalla.
Keinovaloa ei ollut. Kun pimeys laskeutui, kävimme nukkumaan.
Kun valkeni, nousimme ylös.
En enää noudata luonnonvalorytmiä.
Olen pikemminkin iltavirkku. Käyn maate puoliltaöin.
Silloin se ei olisi tullut kyseeseen.
Noina vuosina opin jotakin, mikä selittää tämän raamatunkohdan: -
"kunnes kointähti syttyy sydämissänne."
Kointähti ei ole aurinko.
Olen tarkistanut tämän parhaista kreikan kielen sanakirjoista.
Kointähti on itse asiassa planeetta.
En ole tähtitieteilijä, -
mutta samaa planeettaa kutsutaan käsittääkseni myös iltatähdeksi.
Se on Venus.
Tiettyinä vuodenaikoina se laskee länteen heti auringon jälkeen.
Runoilija Keats kutsui sitä iltatähdeksi.
Vaikka se on planeetta, se loistaa kirkkaammin kuin tähdet.
Tiettyinä vuodenaikoina se nousee idästä juuri ennen aurinkoa.
Silloin sitä kutsutaan kointähdeksi.
Se on siis aamu- ja iltatähti.
Näen tämän sieluni silmin hyvin elävästi.
Aamulla itäinen taivaanranta muuttuu ihmeellisen kirkkaaksi.
Sitä luulee, että aurinko on nousemassa, mutta se ei ole niin.
Silloin nousee kointähti.
Sitä luulee auringoksi, koska se on niin kirkas.
Kointähden nousemisesta tietää varmasti, -
että aurinko nousee pian.
Tämä on Pietarin sanojen selitys.
"Jos otatte vaarin profeetallisesta sanasta," -
"sydämiinne syttyy kointähti."
Kun kointähti syttyy sydämessä, tietää varmasti, -
että aurinko nousee.
Se ei ole enää oppikysymys tai teologiaa.
Se on sisäinen varmuus ja odotus.
Aurinko nousee pian!
Se kuuluu Raamatun profetioiden käytännöllisiin tarkoituksiin.
Ne antavat varmuuden siitä, -
että Jeesus tulee takaisin voimassa ja kirkkaudessa hallitsemaan.
Se on totuus sydämessä, ei vain raamatunlause.
Se valaisee sydämen, niin kuin kointähti valaisee taivaanrannan.
Jos Uutta testamenttia tutkii avoimin mielin, -
huomaa, että kaikilla apostoleilla ja alkukristityillä -
loisti kointähti sydämessä.
He olivat innoissaan siitä, että Jeesus oli tulossa takaisin.
Tuskin on kirjettä, jossa ei mainita Herran paluuta.
Lähestulkoon aina kun UT:ssa kehotetaan pyhittäytymiseen, -
viitataan samalla myös Jeesuksen tulemisen odottamiseen.
Tule hetkeksi tänne.
Ruth ja minä tapaamme lukea ääneen erään raamatunpaikan.
Se on 1. Tess. 5:23-24.
Se on yksinkertainen, -
mutta se kertoo hyvin Herran tulemisen odotuksen vaikutuksesta.
"Itse rauhan Jumala pyhittäköön meidät kokonaan" -
"ja varjelkoon meidän henkemme, sielumme ja ruumiimme," -
"niin että olemme nuhteettomat Herramme Jeesuksen tullessa."
"Hän, joka meitä kutsuu, on uskollinen ja pitää lupauksensa."
Hän pitää henkemme, sielumme ja ruumiimme nuhteettomina -
Herramme Jeesuksen Kristuksen tullessa.
Kehotus pyhyyteen liittyy Herran paluun odottamiseen.
Uudessa testamentissa on ainakin tusina kohtaa, -
jossa kehotus pyhyyteen perustuu Herran tulon odotukseen.
Se on myös Paavalin työn innoittajana.
Hän kirjoittaa tessalonikalaisille: -
"Te olette iloni aihe, kun Jeesus palaa."
Hän aikoi esitellä Jeesukselle työnsä tulokset Tessalonikassa.
Korollaarioni eli asiasta johdettu totuus on tämä: -
Jos kristityt eivät odota innokkaasti Herran paluuta, -
seurakunnan pyhyyden taso ei yllä Uuden testamentin vaatimuksiin.
Kukaan ei voi kiistää väitettäni.
Alkukristityt tarvitsivat tämänkaltaista innoitusta.
Me tarvitsemme sitä aivan yhtä paljon.
Heidän odotuksensa sanotaan olleen turha. Eihän Herra palannutkaan.
Olen mieluummin väärässä, jos tulokset ovat samat kuin heillä, -
kuin luulen olevani oikeassa mutta tulokset ovat laihat.
Meidäthän punnitaan hedelmien perusteella.
On väärinkäsitys ajatella, että alkukristityt olivat väärässä.
Selitän lyhyesti, miksi.
Tutkin tätä paljon filosofina.
Aika on yksi suurista mysteereistä.
Filosofit ja fyysikot yrittävät ymmärtää ajan luonnetta.
Kun uskova kuolee, hän käsitykseni mukaan vaipuu uneen.
Se on raamatullinen ilmaisu.
Hänen ruumiinsa haudataan maahan.
Henki ja sielu menevät Herran ja Herran lunastettujen luo.
Ihminen siirtyy ajasta ikuisuuteen.
Ikuisuus ei tarkoita hyvin pitkää aikaa.
Se on täysin erilainen olemassaolon muoto, -
jossa mennyt, nykyisyys ja tuleva merkitsevät jotakin erilaista.
Jumala asuu ikuisuudessa, sanotaan Raamatussa.
Jumalalle mennyt, nykyhetki ja tuleva ovat aina läsnä.
Emme ymmärrä sitä täysin, mutta voimme omaksua sen totuutena.
Kun hurskas uskova kuolee, -
tietoinen osa eli henki ja sielu siirtyvät ajasta ikuisuuteen.
Hänelle aikaa ei ole olemassa, ei ennen ylösnousemusta, -
kun Herra tulee takaisin.
Kuvittele minut tuona henkilönä.
Fyysiset silmäni sulkeutuvat kuolemaan eräänä päivänä.
Ne eivät näe enää mitään, -
ei ennen kuin saan uudet silmät ylösnousemuksessa.
En tarvitse enää laseja enkä lääkkeitä.
Kun avaan silmäni, näen ensimmäisenä Jeesuksen.
Herran tuleminen on jokaiselle uskovalle -
yhtä lähellä kuin kuolinhetki.
Sen jälkeen aikaa ei enää ole, ei ennen kuin silmät avautuvat.
Uskon, että jokaisen uskovan silmät näkevät ensimmäisenä Hänet, -
jonka he ovat hartaasti odottaneet näkevänsä, Jeesuksen.
Uuden testamentin uskovat eivät olleet väärässä.
He odottivat innoissaan, ja he olivat oikeassa.
Uskon, että kristityillä joka suku- polvessa pitäisi olla sama odotus.
Ruth ja minä matkustamme ja tapaamme ihmisiä, -
jotka tavallisesti ovat erilaisia kuin me.
He ovat innoissaan Herran paluusta.
Usein tuntuu siltä, kuin olisimme aina tunteneet heidät.
Tällainen luottavainen odotus yhdistää ihmisiä.
Se saa meidät innostumaan.
Ellei evankeliumi innosta meitä, miten odottaa muiden innostuvan?
Emme voi odottaa uskosta osattomien innostuvan enemmän -
yli sen määrän, jonka he näkevät uskovissa.
Joka tapauksessa haluan sanoa, että olen erittäin innoissani.
Uskon, että Jeesus tulee takaisin voimassa ja kirkkaudessa -
perustamaan valtakuntansa.
Uskon, että se on ainoa ratkaisu maailman ongelmiin.
Voimme tehdä hyvää, auttaa sairaita ja köyhiä.
Voimme yrittää korjata epäoikeudenmukaisuuksia, -
mutta ponnistelumme ovat mitättömiä.
Tälläkin hetkellä neljännesmiljoona lasta kuolee nälkään joka viikko.
Määrä on suurempi kuin koskaan ennen.
Ei näytä siltä, että maailman tila paranee, -
vaikka seurakunta on ollut olemassa pari tuhatta vuotta.
Ongelmat ovat suurempia ja vakavampia kuin koskaan.
On erikoista, että pelastumattomat ovat enemmän perillä ongelmista.
Uskosta osattomat puhuvat enemmän Harmageddonista kuin kristityt.
Uskosta osattoman mielestä -
Harmageddon on jokin kauhea tapahtuma ennen maailmanloppua.
Seuraavaksi puhun eräästä teoriasta.
Tämä johtuu osittain taustastani filosofiassa.
Kun työskentelin Cambridgen yliopistossa, -
muodissa oli lingvistinen filosofia.
Lingvistisen filosofian isä oli Ludwig Wittgenstein.
Hän oli itävaltalainen juutalainen.
Olin hänen oppilaansa kahden vuoden ajan.
Hän tapasi sanoa: -
"Jos kuuntelet minua kaksi vuotta, luovut filosofoinnista."
Luovuin filosofoinnista eri syystä. Kohtasin Herran.
Löysin jotakin järkevämpää kuin filosofia.
Se vastasi kysymyksiin, joihin filosofiasta ei löytynyt vastauksia
Filosofiassa on joitakin käyttökelpoisia asioita.
Harjaantuminen sanojen oikean- ja vääränlaisessa käytössä -
on auttanut paljon saarnaajana, huomasittepa sen tai ette.
Usein kysytään, toteutuvatko Raamatun profetiat oikeasti.
Monet sanovat, etteivät ne toteudu oikeasti, -
vaan ne toteutuvat hengellisesti tai vertauskuvallisesti, -
eikä niiden voi uskoa tapahtuvan kirjaimellisesti.
Minusta se on kielen väärinkäyttöä.
Se on sanojen väärinkäyttöä ja sekaannuksen luomista.
Jos sanon, että jokin tapahtuu oikeasti, -
annan ymmärtää, että on myös toinen selitystapa.
Kerron pari esimerkkiä.
Ajattele, että kysyisin Brentiltä: -
"Oletko naimisissa oikeasti?"
Hän kysyisi: "Miten niin oikeasti?"
"Mikset kysy vain, olenko naimisissa?"
Kysymykseni aiheuttaisi sen johtopäätöksen, -
että naimisissa voisi olla jotenkin muuten kuin oikeasti.
Entäpä jos kysyn Rayltä: "Maksatko verosi oikeasti?"
Hän vastaisi: "Totta kai, miksi sanot 'oikeasti?'"
Sana 'oikeasti' viittaa siihen vaaralliseen mahdollisuuteen, -
että ihminen sanoo maksavansa verot mutta ei maksa niitä.
Se on kielen väärinkäyttöä, joka johtaa sekaannukseen.
Usein kun ihminen sanoo "oikeasti", hän ei tarkoita sitä.
Sanotaan esimerkiksi, että joku oli oikeasti vihreä kateudesta.
Ei ihminen ollut vihreä.
Joku voi sanoa: "Oikeasti kuolin naurusta." Se ei ole totta.
Haluan tällä osoittaa, että syntyy sekaannusta, -
kun sanotaan, että jokin asia ei ole kirjaimellisesti totta.
Miksi tulkitsemme näin Raamattua, -
kun emme tulkitse näin mitään muutakaan?
Kerron seuraavaksi kymmenen Vanhan testamentin profetiaa, -
jotka toteutuivat Jeesuksen elämässä ja työssä.
Pohdi samalla, toteutuivatko ne kirjaimellisesti.
Väitän, että niistä jokainen toteutui täysin kirjaimellisesti.
Kirjoituksissa profetiat eivät edes toteudu muulla tavalla.
Ellei se ole malli, meillä ei ole mallia.
Käydään läpi muutamia tärkeitä tapahtumia Jeesuksen elämässä.
Jeesuksen työstä puhuttaessa yksi lause toistuu yhä uudelleen.
Muistaakseni sanotaan 18 kertaa: "että kävisi toteen".
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz